《栗里华阳窝辞 筑层楼辞》
宋代·王质

楼愈高兮世愈遥，平壤兮层霄。松遇风风遇松兮，信美而弗超。

笙籁兮云陂，波涛兮雪川。梦已隔而弗闻兮，矧浮尘之入飞烟。

楼安得兮袤阜，松安得兮穹岩。大分有终兮大空无终，斯时有群仙之是从兮，它时无一人之与同。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。